Sebetsa se sengwe se se nonofileng se re ka se dirisang kgatlhanong le kgatelelo e e sa siamang ya balekane ke tlhotlheletso e e siameng ya balekane. Fa o tlhopha ditsala ka botlhale, di tla go thusa go ngaparela mekgele e e siameng le ditekanyetso tse di siameng. Re ka di tlhopha jang ka tsela e e siameng? Nna o akantse ka kgakololo eno: “Yo o tsamayang le batho ba ba botlhale o tla nna botlhale, mme yo o dirisanang le dimatla dilo ga di na go mo tsamaela sentle.” (Diane 13:20) Nadia o ne a le kelotlhoko go tlhopha ditsala tse di botlhale kwa sekolong—badumedi ka ene, ba ba neng ba na le ditekanyetso tse di tshwanang le tsa gagwe tsa boitsholo. O gakologelwa jaana: “Fa basimane kwa sekolong ba tla go ‘bua’ le rona, re ne re tshegetsana.” Ditsala tse di molemo di ka re thusa go dira se se molemo. Go mosola gore re tseye matsapa a gore re nne le tsone.